**Organizačné a prevádzkové usmernenia k prevádzke Materskej školy, Riečka 57, Riečka, po mimoriadnom prerušení prevádzky kvôli prevencii nákazy COVID-19.**

Ministerstvo školstva v spolupráci so zriaďovateľom materskej školy a riaditeľom materskej školy umožnilo otvoriť materskú školu s ohľadom na personálne, materiálne a priestorové možnosti . Naďalej sa dbá na dôkladné čistenie priestorov a častú dezinfekciu priestorov a hračiek.

V Materskej škole Riečka bude prevádzka **od 06:30 do 15:30 a deti sa budú schádzať do 08:00**. Po vstupe rodič použije dezinfekciu na ruky, dohliadne na prezlečenie a prezutie dieťaťa, pôjde si **s dieťaťom umyť ruky a  až potom odovzdá dieťa učiteľke.** Tieto úkony sa budú vykonávať v šatni. Rodič sa má v šatni zdržať čo najkratšie. Pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni predloží rodič **písomné vyhlásenie o zdravotnom stave dieťaťa**.

Do materskej školy sa nebudú nosiť žiadne predmety z domáceho prostredia, napr. hračky, knihy, potraviny...Aktivity pre deti sa budú organizovať v exteriéri, alebov interiéri materskej školy. V závislosti od poveternostných podmienok sa prevažná časť aktivít bude organizovať v areáli materskej školy, alebo mimo neho. Zvýšená pozornosť sa bude venovať rozvíjaniu a upevňovaniu hygienických návykov. Pri pobyte v exteriéri, alebo v interiéri deti nemusia nosiť rúška. Rodič zabezpečí umiestnenie náhradného rúška do skrinky dieťaťa.

Výmena posteľnej bielizne sa bude vykonávať jeden krát za dva týždne.

V prípade podozrenia na nákazu COVID-19 sa kontaktuje zákonný zástupca a informuje príslušný RÚVZ.

**Od 1.júla 2020** bude prevádzka v materskej škole **od 06:30 do 16:00 hod**. V čase letných prázdnin bude prevádzka v materskej škole od **1. júla do 21. augusta 2020**. Z dôvodu rešpektovania psychohygieny dieťaťa sa s deťmi, ktoré od 1. septembra 2020 nastúpia do základnej školy rozlúčime 14. augusta 2020.